《醉春风 久阴》
清代·陈世祥

最是鸣鸠横。硬与花成讼。摧残万片葬新泥，痛。痛。

痛。屏曲香慵，帘旌腻逼，冷云无缝。

未把愁来送。又把愁来种。无聊觅得却愁方，梦。梦。

梦。白堕三升，黑甜一枕，讨他闲空。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。